அரசியல் அரங்கில் படுவேகமாக மாறுதல்கள் நடக்கின்றன. மத்தியில் அமையவிருக்கும் மோடியின் அரசை நிபந்தனையுடன் ஆதரிக்கத் தயார் என்று ஒடிசாவில் நவீன் பட்நாயக்கின் பீஜூ ஜனதா தளமானது அறிவித்திருக்கிறது. ஞானோதயம். ஒன்றரை மாதங்களுக்கு முன்பு வரைக்கும் கூட இந்த நரேந்திர மோடி பிரதமர் பதவிக்குத் தகுதியில்லாதவர் என்று கர்ஜித்துக் கொண்டிருந்த நவீனுக்கு இப்பொழுது புத்தி மாறிவிட்டது. சரி. என்ன நிபந்தனையாக இருக்கும்? வேறு என்ன? நல்ல துறைகளாக எங்களுக்கு ஒதுக்க வேண்டும் என்று கேட்பார்கள். அவ்வளவுதான்.